BASES REGULADORAS E CONVOCATORIA DE ADHESIÓN DE CENTROS EDUCATIVOS DE FP DA PROVINCIA DE PONTEVEDRA PARA A FORMACIÓN DUN CONSORCIO DE MOBILIDADE NO MARCO DO PROXECTO QUE SE PRESENTARÁ Á CONVOCATORIA ERASMUS+ 2024
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 22/12/2023)

O Servizo de Promoción do Emprego e Desenvolvemento Local está a apostar pola adopción de accións e a execución de programas concretos nas esferas económica e social cuns eixos estratéxicos de actuación no seu horizonte de traballo baseados na orientación e inserción laboral, a formación para o emprego, o emprendemento e o autoemprego e a igualdade para o emprego e o empoderamento da muller, entre outros. Entre os programas que se pretenden poñer en marcha neste ámbito atópanse os proxectos de mobilidade impulsados pola iniciativa Erasmus+, o programa de acción da Unión Europea nos ámbitos da educación e a formación, a xuventude e o deporte, que entrou en vigor o 1 de xaneiro de 2014. O obxectivo xeral do Programa é apoiar, mediante a aprendizaxe permanente, o desenvolvemento educativo, profesional e persoal das persoas no ámbito da educación e a formación, a mocidade e o deporte, tanto dentro como fóra de Europa, a fin de contribuír ao crecemento sostible, ao emprego de calidade, á cohesión social, a impulsar a innovación e a reforzar a identidade europea e a cidadanía activa. A Deputación de Pontevedra leva desenvolvendo dende o ano 2015 proxectos de mobilidade para estudantes e persoal de educación e formación profesional que se presentan ás convocatorias anuais do mencionado programa. Con data 28/05/2020, publicouse no Diario Oficial da Unión Europea (C178/5) a convocatoria de acreditación – EAC/A02/2020; acreditación Erasmus nos ámbitos da educación de adultos, a educación e a formación profesionais e a educación escolar (2020/c 178/04). A acreditación Erasmus permite obter un acceso simplificado ás oportunidades de financiamento da Acción Clave 1 do futuro programa (2021-2027). As condicións para o acceso das organizacións acreditadas ao financiamento definiríanse en convocatorias anuais de propostas publicadas pola Comisión Europea. Con data 28/10/2020 a Deputación de Pontevedra presentou a solicitude de acreditación Erasmus no ámbito da Formación Profesional á Convocatoria de Acreditación–EAC/A02/2020. Con data 20/04/2021, o SEPIE notificou a concesión da Acreditación Erasmus 2020-1-ES01-KA120-VET-095382 Acción Clave 2 – Convocatoria Erasmus+ 2020. Esta acreditación posúe validez entre o 01/03/2021 e o 31/12/2027. A adxudicación desta acreditación Erasmus confirmou que a Deputación de Pontevedra estableceu un plan para levar a cabo actividades de mobilidade de alta calidade e utilizalas para mellorar a oferta de educación e formación. Este plan denomínase Plan Erasmus e é un elemento clave da solicitude de acreditación Erasmus. A Deputación de Pontevedra ten previsto seguir presentando propostas ao SEPIE dentro do programa Erasmus+ para persoas recentemente tituladas de ciclos medios de formación profesional de medio da provincia de Pontevedra, e a acreditación Erasmus facilita o proceso para a obtención do financiamento. A maiores, no seminario web informativo correspondente organizado polo SEPIE, indicouse a obrigatoriedade de presentarse a esta convocatoria para os consorcios de mobilidade como o que promove a Deputación de Pontevedra. En consecuencia, co obxecto de impulsar e continuar a labor integradora en todo o territorio da provincia, a Deputación de Pontevedra vai liderar un novo proxecto destinado a cubrir as necesidades en materia de capacitación do capital humano cumprindo co mandato contido no artigo 36.1. d) da Lei 7/1985, de 2 de abril, Reguladora das Bases do Réxime Local (en diante, LRBRL), que regula a cooperación no fomento do desenvolvemento económico e social e na planificación no territorio provincial, de acordo coas competencias das demais administracións públicas neste ámbito. Trátase dun proxecto acreditado de mobilidade de estudantes e persoal de Formación Profesional (KA121-VET) que se presentará dentro da Acción Clave 1 (KA1) “Mobilidade para a aprendizaxe” do Programa Erasmus+, e cuxas características propias son as seguintes: A elección do país de destino é unha decisión que depende das persoas participantes do proxecto en función das súas necesidades de aprendizaxe, obxectivos de desenvolvemento profesional, áreas específicas de interese e dispoñibilidade de lugares de prácticas. En congruencia cos principios informadores da Unión Europea e co principio de autonomía provincial, consagrado nos artigos 137 e 141 da Constitución, correspóndelles ás Deputacións a decisión de definir as prioridades na execución das distintas liñas de actuación en relación ao fomento do desenvolvemento económico e social no territorio provincial, adecuándoas ás especificidades e necesidades da poboación, dentro dos límites establecidos para o debido control e vixilancia do uso dos recursos públicos. Por todo isto, a Deputación de Pontevedra, no uso das competencias e atribucións que ten asignadas pola vixente LRBRL, de conformidade co disposto nas convocatorias da Comisión Europea, convoca o presente proceso de adhesión dirixido a centros de FP da provincia de Pontevedra que impartan especialidades de grao básico, grao medio e Certificados de Profesionalidade dos niveis I, II e III. En relación co exposto, confecciónanse as presentes bases e convocatoria con fundamento nas seguintes cláusulas: A Deputación de Pontevedra abre a presente convocatoria coa finalidade de acadar a adhesión de centros de FP que impartan especialidades de grao básico, grao medio e certificados de profesionalidade dos niveis I, II e III situados no ámbito xeográfico da provincia de Pontevedra e que figuren inscritos no Registro Estatal de Centros Docentes no Universitarios (RCD) para formar un consorcio de mobilidade co obxecto de presentar de forma conxunta unha solicitude de proxecto ao Servicio Español para la Internacionalización de la Educación (en adiante SEPIE) dentro da convocatoria de propostas 2024 do Programa Erasmus+, de xeito que o alumnado recentemente titulado, docentes e persoal non docente que traballe en educación e formación profesional dos centros adheridos realicen mobilidades en países do programa Erasmus + ou terceiros países asociados ao Programa. A Deputación de Pontevedra conta coa acreditación Erasmus+, válida no ámbito da educación e a formación profesional, que a habilita para presentar solicitudes como entidade coordinadora dun consorcio de mobilidade para o financiamento dunha liña especial de fondos á que só as entidades que conten coa dita acreditación poden acceder. Neste sentido, e unha vez aberta a convocatoria de propostas 2024 por parte do programa Erasmus+, a Deputación de Pontevedra pretende presentar a solicitude de financiamento, para o cal é necesario a formación do consorcio de mobilidade. A dita solicitude debe contribuír a prover ás persoas de oportunidades de mobilidade de aprendizaxe e apoiar o desenvolvemento das institucións educativas e outras organizacións involucradas. Isto desenvólvense e concrétase a través do Plan Erasmus, un plan que liga as actividades de mobilidade coas necesidades e os obxectivos das organizacións que conformarán o consorcio de mobilidade. Deste xeito, os recursos orzamentarios concedidos ao proxecto deben destinarse á consecución dos obxectivos establecidos no Plan Erasmus do consorcio de mobilidade, que se acadarán mediante a realización de mobilidades. Concretamente, este plan establece tres obxectivos principais: O progreso cara ao logro dos obxectivos do Plan Erasmus formará parte da avaliación do proxecto que se leve a cabo, de xeito que, para garantir un nivel de calidade óptimo no seu desenvolvemento, as accións e mobilidades que se realicen están orientadas cara á súa consecución. Os centros destinatarios desta convocatoria son institucións educativas que impartan especialidades oficiais de grao básico, grao medio e certificados de profesionalidade dos niveis I, II e III situados no ámbito xeográfico da provincia de Pontevedra e que figuren inscritas no Registro Estatal de Centros Docentes no Universitarios (RCD), excluíndose expresamente aqueles centros educativos que impartan certificados de profesionalidade de maneira exclusiva. Os centros que presenten a súa solicitude conforme a normativa de aplicación pasarán a formar parte dun consorcio de mobilidade coa finalidade de presentar de forma conxunta unha solicitude de proxecto ao SEPIE dentro da convocatoria de propostas 2024 do Programa Erasmus +. Os centros educativos deberán cumprir os seguintes requisitos: Quedan excluídos desta convocatoria e, por tanto, non poderán formar parte do consorcio: Segundo o establecido na Guía do Programa Erasmus+, que forma parte integrante das convocatorias de propostas, as organizacións que participen nun consorcio de mobilidade poden recibir financiamento dun máximo de dous convenios de subvención no marco da Acción Clave 1 no ámbito da educación e a formación profesional na mesma convocatoria de propostas. Por conseguinte, os centros educativos de FP que reciban unha subvención para un proxecto de curta duración ou un proxecto acreditado só poden participar nun consorcio de mobilidade de FP como organizacións membros. O resto de organizacións poden participar en ata dous consorcios de mobilidade. No caso de que algún dos centros educativos adheridos incumpra co anteriormente exposto, a solicitude do proxecto do consorcio impulsado pola Deputación de Pontevedra poderá resultar excluída por non ser admisible de acordo coa Guía do Programa Erasmus+. No caso de que esta situación suceda, comunicaráselle ao centro implicado a causa da exclusión e solicitaráselle que confirme a decisión de permanecer no consorcio ou, no caso contrario, a súa renuncia aos efectos de que a solicitude do proxecto resulte admisible. No caso de que este decida permanecer no consorcio, a decisión implicará a obriga de renunciar a un dos outros convenios de subvención dos que estivera recibindo financiamento para que resulte un membro admisible e, en consecuencia, tamén o sexa a solicitude presentada pola Deputación de Pontevedra en representación do consorcio. Se no prazo establecido o centro educativo implicado non atendese á comunicación da Deputación de Pontevedra ou debido á inactividade deste houbese indicios fundados de que a solicitude do proxecto non se puidese presentar en tempo e forma de modo admisible, a Deputación de Pontevedra, en calidade de entidade coordinadora do consorcio de mobilidade, poderá excluílo da candidatura sen máis trámite. O prazo de presentación das solicitudes de adhesión contarase a partir do día seguinte ao da publicación desta convocatoria no Boletín Oficial da Provincia de Pontevedra (BOPPO) e finalizará o 15 de xaneiro de 2024. As solicitudes presentaranse unicamente por medios electrónicos a través do formulario normalizado dispoñible na sede electrónica ( https://sede.depo. gal ), estando permitida exclusivamente a sinatura de representante legal do centro. Para a presentación das solicitudes, a sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluíndo o DNIe). A presentación da solicitude implica o coñecemento e aceptación incondicional destas bases reguladoras. As persoas físicas que realicen a sinatura ou a presentación electrónica de documentos en representación das entidades solicitantes ou beneficiarias, deberán ostentar a representación necesaria nos termos establecidos no artigo 5 da Lei 39/2015, do 1 de outubro, do Procedemento Administrativo Común das Administracións Públicas e na lexislación de réxime local. O asinante da solicitude deberá acreditar que no momento da súa presentación ostenta poder bastante en dereito para actuar en nome e representación da persoa xurídica solicitante. O incumprimento desta obrigación, de non emendarse, dará lugar a que se lle teña por desistido da solicitude, de acordo co establecido no artigo 68 da mencionada Lei 39/2015, do 1 de outubro. Para a tramitación das solicitudes consultaranse automaticamente os datos incluídos nos seguintes documentos elaborados polas administracións públicas: No caso de que os representantes legais das entidades interesadas se opoñan ás mencionadas consultas deberán indicalo no cadro habilitado no formulario de solicitude e achegar os documentos correspondentes. Excepcionalmente, no caso de que algunha circunstancia imposibilitase a obtención dos citados datos, poderáselles solicitar ás persoas interesadas a presentación dos documentos correspondentes. Todos os trámites administrativos que as entidades interesadas deban realizar durante a tramitación deste procedemento faranse por medios electrónicos a través do modelo “2887054 Trámites administrativos xenéricos distintos da solicitude”, dispoñible en https://sede.depo. gal. A Sede electrónica ten dispoñibles unha serie de modelos xenéricos que as entidades interesadas poden utilizar para realizar as xestións máis habituais durante a tramitación administrativa (representación, emenda da solicitude, alegacións, renuncia ou recursos, entre outras). Estes modelos son comúns para os distintos procedementos e poderán empregarse sempre que a normativa reguladora do procedemento concreto para o que se vaian utilizar non estableza outros modelos específicos. Os modelos xenéricos poderán descargarse para anexalos a unha solicitude ou para levar a cabo trámites sobre outros expedientes e presentalos electrónicamente. No formulario deberá indicarse, no seu caso, o procedemento para o que se está a realizar o trámite. Os modelos están dispoñibles en: https://sede.depo. gal/web/public/dynamic/catalogo/tramitesxenericos. Seleccionaranse todos os centros educativos de FP que o soliciten e que cumpran os requisitos de acordo con esta convocatoria e demais requisitos legais establecidos na lei. Non obstante, debido ao descoñecemento do número de solicitudes que se van presentar, así como do número e duración das mobilidades que asignará o SEPIE, a Deputación de Pontevedra non pode garantir o número exacto das mesmas. Unha vez que o SEPIE aprobe o proxecto e a cantidade de mobilidades subvencionadas, as bolsas asignarase de forma proporcional, tendo en conta os criterios mencionados e intentando garantir un mínimo por centro. No caso de que o número de mobilidades aprobadas polo SEPIE non cubra ese mínimo por centro, o total de prazas asignarase de xeito proporcional ao solicitado, respectando que cada centro teña, polo menos, unha mobilidade. A Deputación proporá o reparto de mobilidades baseándose nos factores mencionados, e este criterio estará suxeito á decisión dos membros do consorcio que se forme, que constará nunha acta redactada para tal efecto. Os centros educativos cuxo alumnado titulado, docentes ou persoal non docente que traballe en educación e formación profesional renuncie á mobilidade despois da súa aceptación poderán ser penalizados coa conxelación ou a redución do número de mobilidades totais. Para aquelas mobilidades que quedasen sen asignar e para as que non exista acordo, a Deputación determinará, por motivos de estratexia e xestión do proxecto, as familias e os centros elixidos, despois dunha reunión con todos os centros para consensuar os criterios que se seguirán para tomar esa decisión. O desenvolvemento efectivo das mobilidades queda suxeito á aprobación definitiva do proxecto por parte do SEPIE. Finalizado o prazo de presentación de solicitudes e seleccionados os centros de FP conformarase o consorcio de mobilidade mediante a sinatura electrónica dos correspondentes mandatos por parte dos representantes legais dos centros. Por medio destes documentos os centros educativos autorizarán á Deputación de Pontevedra, como entidade coordinadora do consorcio recoñecida coa Acreditación Erasmus, a enviar no seu nome a solicitude de fondos do proxecto ao SEPIE, axencia nacional española do Programa Erasmus+. Non é necesario que os membros do consorcio dispoñan dunha acreditación Erasmus+. Requiriráselle a cada solicitante mediante notificación electrónica a presentación do mandato asinado por medios electrónicos pola persoa que ostente a súa representante legal. Non se considerarán válidos os mandatos asinados con certificados dixitais nos que non conste a representación legal nin os asinados de xeito manuscrito. Os centros educativos que presenten unha solicitude de adhesión ao consorcio deberán dispoñer dunha conta no sistema de rexistro de organizacións de Erasmus+ e o Corpo Europeo de Solidariedade (EU Login). En caso de non dispoñer desta conta, poderán creala na web: https://webgate.ec. europa. eu/erasmus-esc/home/organisations/register-my-organisation. Unha vez finalizado o rexistro, a organización solicitante obterá un código de identificación de organización (OID) que será necesario para incluír ao centro na solicitude presentada polo consorcio de mobilidade. Cada consorcio debe estar formado, como mínimo, por unha organizacións de envío ademais do coordinador, que imparta formación dentro do ámbito da FP definido para a acción KA121: Formación Profesional Básica, Formación Básica Adaptada, Ciclos Formativos de Grao Medio, estudos de Grado Medio de ensino de réximes especiais (arte, música e deportes), FP Dual de Grao Medio e cursos que conducen á obtención de Certificados de Profesionalidade dos niveis I, II e III. A formación do consorcio queda supeditada á aprobación do proxecto. Este consorcio durará desde a súa formación ata a data de finalización do proxecto correspondente, sen prexuízo da posible ampliación de prazo que autorice o SEPIE. Presentada a solicitude de fondos a través deste proxecto, o SEPIE deberá resolver segundo o seu propio procedemento. En caso de que o proxecto solicitado sexa concedido e financiado, a Deputación de Pontevedra asinará en nome das organizacións representadas o convenio de subvención e, no seu caso, as subsecuentes emendas coa dita axencia nacional. En cada un dos centros de Formación Profesional do consorcio deberá constituírse un Comité de Mobilidade no prazo máximo de 1 mes dende a sinatura do convenio de subvención do proxecto entre a Deputación de Pontevedra e o SEPIE. A finalidade deste órgano é coordinar no centro educativo o desenvolvemento do proxecto e establecer a interlocución coa Deputación de Pontevedra. Este comité estará integrado por un presidente/a, un secretario/a e demais membros que se establezan. O Comité de Mobilidade acordará a creación dunha Comisión de Valoración de solicitudes de mobilidade, que actuará en base aos principios de imparcialidade e profesionalidade, podendo ser membros desta os integrantes do Comité de Mobilidade ou outro persoal do centro vencellado á Formación Profesional. As funcións da Comisión de Valoración son as seguintes: A Deputación de Pontevedra proporcionará aos centros educativos do consorcio as actas estandarizadas de constitución do Comité de Mobilidade e da creación da Comisión de Valoración de solicitudes de mobilidade, así como o resto de actas de reunión ou selección das persoas participantes necesarias para a correcta implantación do proxecto nos centros. No referente á tramitación das mobilidades, os centros educativos deberán seguir, como mínimo, o procedemento descrito na seguinte táboa: O incumprimento dos requisitos descritos nesta convocatoria así como a cancelación inxustificada das mobilidades de alumnado, persoal docente e non docente que traballe en educación e formación profesional poderá dar lugar á non inclusión dos centros adheridos en futuros consorcios de mobilidade. A xefatura do Servizo de Promoción de Emprego e Desenvolvemento Local da Deputación de Pontevedra realizará de oficio cantas actuacións estime necesarias para a determinación, coñecemento e comprobación dos datos en virtude dos cales debe formularse a proposta de resolución. Unha vez comprobados os expedientes e determinada a relación de centros educativos de FP da provincia de Pontevedra que se adherirán ou consorcio, elevará a proposta de resolución e someteraa ao órgano competente. Nesta proposta farase tamén referencia aos centros que non cumpran as condicións e a motivación da súa exclusión. O prazo máximo para resolver e notificar ás persoas interesadas a resolución do procedemento é de 6 meses a contar desde a publicación desta convocatoria. Transcorrido este prazo, entenderase desestimada por silencio administrativo a solicitude de adhesión. A resolución do procedemento publicarase no Boletín Oficial da Provincia de Pontevedra e surtirá os efectos da notificación, de acordo co disposto no artigo 45 da Lei 39/2015, de 1 de outubro, do Procedemento Administrativo Común das Administracións Públicas e na páxina web da Deputación de Pontevedra ( www.depo. gal ). Os datos persoais obtidos neste procedemento serán obxecto de tratamento pola Deputación de Pontevedra, en calidade de órgano responsable, coa finalidade de xestionar este procedemento, verificar os datos e documentos que a persoa interesada declare na súa solicitude para comprobar a súa exactitude e levar a cabo todas as actuacións administrativas que, no seu caso, deriven. A lexitimación para o tratamento dos datos baséase no cumprimento dunha tarefa en interese público ou o exercicio de poderes públicos segundo as normas de rango legal recollidas no apartado “normativa aplicable” dispoñible na ficha do procedemento en https://sede.depo. gal. Os datos persoais obtidos neste procedemento serán obxecto de comunicación ás Administracións públicas no exercicio das súas propias competencias ou cando sexa necesario para que os cidadáns poidan acceder de forma integral á información relativa a unha materia. As persoas interesadas poderán acceder, rectificar e suprimir os seus datos, así como exercitar outros dereitos ou revogar o consentimento segundo o previsto en https://depo.gal/protección-dedatos/exercicio-de-dereitos. É condición imprescindible para poder realizar a mobilidade que o alumnado sexa maior de idade, recentemente titulado (ter aprobados todos os módulos do ciclo ou curso, incluído o módulo FCT, antes do inicio do período de mobilidade) e que sexa seleccionado polo centro educativo durante o último curso dos seus estudos. A mobilidade deberá realizarse durante os 12 meses posteriores á obtención do título, salvo que as directrices do Programa Erasmus+ establezan outro prazo. Establécense os seguintes criterios no baremo. A nota final obterase da suma das puntuacións dos seguintes apartados: O proceso selectivo será formulado e supervisado pola xefatura do Servizo de Promoción do Emprego e Desenvolvemento Local da Deputación de Pontevedra (ou a persoa na que delegue). No caso de empate, os criterios de desempate serán, por esta orde: No caso de continuar co empate, o desempate determinarase por decisión do centro educativo. Valorarase a actitude nas clases e a asistencia regular ao ciclo cursado, ata un máximo de 1 punto: Valorarase o expediente académico da persoa candidata calculando a media aritmética das cualificacións obtidas durante o primeiro curso do ciclo formativo, ata un máximo de 2 puntos: Non se terán en conta as cualificacións validadas. Polo certificado oficial da Escola Oficial de Idiomas ou equivalente legalmente homologado, ata un máximo de 2 puntos. Non se terán en conta as titulacións de nivel inferior que levaron a adquirir outra de nivel superior. Sen certificado oficial: realización dunha proba de nivel (oral) por parte do persoal de linguas do centro educativo, valorable ata un máximo de 1 punto. Valorarase o coñecemento doutro idioma cun nivel mínimo de A2 e con acreditación de certificado oficial, ata un máximo de 2 puntos. Valorarase con 0,5 puntos cada título de Formación Profesional de grao básico, grao medio e cursos que conduzan á obtención de Certificados de Profesionalidade dos niveis I, II e III diferentes ao que lle dea acceso á mobilidade, ata un máximo de 1 punto. Valoraranse ata un máximo de 2 puntos as habilidades comunicativas e sociais suficientes para desenvolverse en contornos distintos aos habituais, a motivación, a autonomía, a madurez, o compromiso co programa, a responsabilidade, ou a iniciativa, entre outras. Tamén se valorará a acreditación de pertenza a calquera tipo de ONG ou a participación en programas de voluntariado. Valorarase con 2 puntos a pertenza ao colectivo considerado como persoa con menos oportunidades. Atendendo á definición proporcionada nos Regulamentos que establecen os programas Erasmus+ e o Corpo Europeo de Solidariedade, considérase persoa (moza) con menos oportunidades a «calquera persoa (moza) que por motivos económicos, sociais, culturais, xeográficos ou de saúde, pola súa orixe inmigrante, ou por razóns tales como a discapacidade ou as dificultades de aprendizaxe, se enfronten a obstáculos que lle impidan acceder de maneira efectiva ás oportunidades que ofrece o Programa». Os obstáculos que dificultan a participación no programa Erasmus+ denomínanse factores de exclusión, e atendendo ás directrices do programa, concrétanse nos seguintes: A xustificación do perfil deste alumnado realizarase mediante informe dunha institución pública competente: servicios sanitarios, sociais, educativos – departamento de orientación ou un equipo de orientación específico. Atendendo aos distintos factores de exclusión aceptaranse as seguintes certificacións e documentos: Os centros educativos do consorcio deberán remitir á Deputación de Pontevedra as evidencias documentais que xustifiquen a pertenza a este colectivo xunto coas as actas de selección. A información detallada deste criterio de selección atópase na seguinte ligazón: http://sepie.es/doc/convocatoria/2023/estrategia_de_inclusion_y_diversidad_del_sepie.pdf. Con independencia do anterior, todos os criterios poderán ser valorados con puntuación cero no caso de que a Comisión de Valoración de solicitudes de mobilidade constituída en cada centro educativo o considere oportuno. Neste sentido, incluso no caso de que unha alumna ou alumno cumpra os requisitos formais para o acceso a unha das prazas para realizar unha mobilidade Erasmus+, as e os membros da Comisión de Valoración de cada centro de FP poderán denegarlle directamente o dereito sen máis trámite no caso de que estimen que non cumpre os criterios mínimos para a súa realización en canto a conduta, comportamento, contorno, motivación, factores educativos, traxectoria, actitude, etc. Poden realizar unha mobilidade de persoal profesores, formadores e todos os demais expertos e persoal non docente que traballen ou exerzan a docencia en ciclos formativos de grao medio e básico de Formación Profesional ou cursos que conduzan á obtención de Certificados de Profesionalidade dos niveis I, II e III impartidos polos centros educativos que formen parte do consorcio. O persoal non docente admisible inclúe persoal de xestión, responsables de mobilidade internacional, asesores, etc. En todo caso, as tarefas que realice este persoal na organización deben estar documentadas de tal forma que se permita identificar o vínculo inequívoco co ámbito da Formación Profesional. Establécense os seguintes criterios no baremo. A nota final obterase da suma das puntuacións dos seguintes apartados: O proceso selectivo supervisarao a xefatura do Servizo de Promoción do Emprego e Desenvolvemento Local da Deputación de Pontevedra (ou a persoa na que delegue). No caso de empate, os criterios de desempate serán, por esta orde: No caso de continuar co empate, o desempate determinarase por decisión do centro educativo. Valorarase ata 1 punto o compromiso que ten a persoa solicitante cos proxectos europeos nos que participa o centro, a motivación para facer a mobilidade e a iniciativa para propoñer melloras na metodoloxía e currículo do centro. Polo certificado oficial da Escola Oficial de Idiomas ou equivalente legalmente homologado, ata un máximo de 2 puntos. Non se terán en conta as titulacións de nivel inferior que levaron a adquirir outra de nivel superior. Sen certificado oficial: realización dunha proba de nivel (oral) por parte do persoal de linguas do centro educativo, valorable ata un máximo de 1 punto. Valorarase o coñecemento doutro idioma cun nivel mínimo de A2 e con acreditación de certificado oficial, ata un máximo de 1 punto. Neste apartado só se valorarán titulacións distintas ou superiores ás esixidas para acceder ao exercicio da docencia. Valorarase ata un máximo de dous puntos o compromiso pola integración das experiencias adquiridas na mobilidade docente, a iniciativa para propoñer vías de mellora no centro educativo, a iniciativa para a busca de entidades das que poder aprender e aplicar novas metodoloxías. Tamén se valorará na entrevista a planificación docente posterior de cara a difundir o aprendido na mobilidade no centro educativo e beneficiar a toda a comunidade educativa. Documento asinado dixitalmente á marxe.